Friedrich Reinhold Kreutzwaldi tänav (Tallinn)

**Friedrich Reinhold Kreutzwaldi tänav** on tänav Tallinnas Kesklinna linnaosas Raua, Torupilli ja Keldrimäe asumis. 

Tänav algab Narva maanteelt, ristub Raua tänava, Tina tänava, Faehlmanni tänava, Gonsiori tänava, Kunderi tänava ja Tartu maanteega ning lõpeb Lastekodu tänaval. Tänava pikkus on ligikaudu 800 m.

Tänav on nimetatud Friedrich Reinhold Kreutzwaldi auks.

## Ajalugu

1913. aastal anti Narva maanteelt Tartu maanteele üle endise politsei juurviljaaia rajatavale uuele tänavasihile Romanovite dünastia 300. aastapäeva puhul nimeks **Romanovite prospekt** (vene keeles *Романовский проспект*). Pärast hoonete ehitamist uue tänava äärde hakati seda rahvasuus kutsuma lihtsalt "Romanovi uulitsaks", kuni 1923. aastal sai selle ametlikuks nimeks **Kreutzwaldi tänav**. 

1923. aastal valmis Kreutzwaldi 10/12 Eesti Vabariigi Teedeministeeriumi Telegraafi- ja Telefonivalitsuse maja. Selle hoone ühte tiiba koliti 1954. aastal ümber ka Tallinna telefonikeskjaam. Kreutzwaldi 12 hoones tegutses aastatel 1940–1941 NSV Liidu Side Rahvakomissariaadi Eesti Sidevalitsus, 1942–1944 Saksa Ametipostkontorite Tallinna Postikomissari (*Postkommissar in Reval*) büroo ja 1944–1990 Eesti NSV Sideministeerium.  

Vahetult telegraafihoone kõrvale, Kreutzwaldi 14 krundile ehitati "vana raadiomaja" (praegune Eesti Rahvusringhäälingu hoone). 

"Vana raadiomaja" valmis Teise maailmasõja ajal, juunis 1941. Selles Eesti NSV Raadiokomitee hoones hakati raadiosaateid tegema alles pärast sõda, seadmed selleks saadi hävinud Estonia teatrihoone keldrist ja raadiostuudio alustas tööd 6. juulil 1945. Pärast hoone lõplikku väljaehitamist 1950. aastal töötas raadiomajas 11 stuudiot. Raadiomaja juurde, Kreutzwaldi 14 kvartali sisse ehitati 180 m kõrge televisioonimast ning sellest laskis 19. juulil 1955 Eesti Televisioon eetrisse esimesed ametlikud televisioonisaated. Televisioonimasti ja "vana raadiomaja" kõrvale, Kreutzwaldi ja Gonsiori (siis Lomonossovi) tänava nurgale ehitati 1965–1972 Eesti Raadio "uus raadiomaja".

Kreutzwaldi 23 ja Gonsiori tänava nurgal asus 1931. aastal alustatud Tallinna Pauluse koguduse kiriku ehituse alusmüür ja lõpetamata jäänud esimene korrus. Sellele kohale ehitati 1970. aastaks hotelli Kungla (hilisema Reval Park hotelli) kõrghoone. 2013. aastal hoone lammutati ning samale kohale ehitati 13-korruseline Hilton Tallinn Parki hotell (avati juunis 2016).

Kuna Maakri tänava sünagoog oli maha põlenud 1944. märtsipommitamisel, siis lubasid Nõukogude võimuorganid 1945. aastal juutidel avada palvetoa Kreutzwaldi 23 pooleli jäänud Pauluse kiriku ruumides. Pärast selle hoone lammutamist kavandatava hotell Kungla ehitamise tõttu koliti juutide palvetuba 1966. aastal Lasteaia (praegune Magdaleena tänav) 9 asunud puithoonesse.

## Hoonestus
*Kreutzwaldi 1 // Narva maantee 26 krunt (esimene omanik Aleksei Epinatjev), juba 1856 linnaplaani järgi mitme hoonega, millest tänaseni on säilinud tänavanurgal asuv Narva maantee 26 (1886 tehti hoones ümberehitused arhitekt Nikolai Thamme projekti järgi), tunnistatud kultuurimälestiseks 1997. aastal
*Kreutzwaldi 3 uusehitis
*Kreutzwaldi 4a korterelamu, valmis 1967, arhitekt Udo Ivask
*Kreutzwaldi 5 elamu, projekteeris ehitusinsener Ernst Boustedt, kultuurimälestis nr 8686
*Kreutzwaldi 6 // Raua 39 elamu, ehitatud 1912–1913, arhitekt Karl Burman, kultuurimälestis nr 3121
*Kreutzwaldi 7 // Raua 16 elamu
*Kreutzwaldi 8 // Raua 14 (algselt Raua 40) elamu, ehitatud 1937, arhitekt Elmar Lohk, algselt Voldemar Kilkmehe neljakorruseline korterelamu äripindadega 1. korrusel
*Kreutzwaldi 9 uusehitis
*Kreutzwaldi 10/12, valminud 1923 (arhitekt Karl Burman vanem), Teedeministeeriumi Telegraafi- ja Telefonivalitsuse hoone, mille aadressil Kreutzwaldi 10 asuvasse ossa ehitati 1954. aastal Tallinna telefonikeskjaam. Kreutzwaldi 12 asus Eesti NSV Sideministeerium.
*Kreutzwaldi 11 // Tina 23 elamu, ehitatud 1924 (projekteeris Aleksander Poleštšuk) Korteriomanikkude Ühingule Unitas. Kultuurimälestis nr 1074
*Kreutzwaldi 13, neljakorruseline elamu, ehitatud 1924 (arhitekt Adolf Edenberg) aktsiaseltsile Papyron (juht Voldemar Lender), 1. ja 2. korrusel asusid kuni 1928. aastani paberossikestade ja -karpide tootmise ruumid, siis ehitati terve hoone ümber korteriteks. Üks linna esimesi maju keskkütte ja sooja veega.
*Kreutzwaldi 14, Eesti Rahvusringhäälingu hoone (algne Eesti NSV Raadiokomitee nn vana raadiomaja), valmis 1941, raadiosaadete stuudio alustas tööd 6. juulil 1945 hoone keldriruumides. Lõplikult sisustatud raadiomajas oli 1950. aastal 11 stuudiot. 
*Kreutzwaldi 15 elamu, kultuurimälestis nr 8135
**Kreutzwaldi tänava nurgal, Gonsiori 21, 1965–1972 ehitatud Eesti Raadio ja Raadio 2 hoone ("uus raadiomaja"), kultuurimälestis nr 8138, (arhitektid Ado Eigi ja Jüri Jaama)
*Elamu Kreutzwaldi 17 // Faehlmanni 2, hoone ehitati väikekorterite ehitusühingu "Tare" tellimusel. Arhitekt Herbert Johanson. Kultuurimälestis nr 8133
*Elamu Kreutzwaldi 19 // Gonsiori 23a. Kultuurimälestis nr 8136, arhitekt Herbert Johanson
*Elamu Kreutzwaldi 20 // Kunderi 14, algne hoone valmis 1937 (arhitekt Eugen Habermann), hävis sõjas, 1950. aastatel ehitati asemele sarnane viiekorruseline hoone
*Kreutzwaldi 23 (Gonsiori tänava nurgal) 2016 valminud 13-korruseline hoonete kompleks (arhitekt Meelis Press) sh hotell Hilton Tallinn Park 
** Kreutzwaldi 23 krundil asus 1931 Tallinna Pauluse kiriku (arhitekt Edgar Johan Kuusik) alustatud ehituse alusmüür ja pooleldi välja ehitatud esimene korrus. Lõpetamata jäänud kirikuhoones tegutses aastatel 1945–1966 juutide palvetuba. Samal kohal asus 1970–2013 hotelli Kungla (hilisema nimega Reval Park Hotel) hoone.
*Kreutzwaldi 25 (Kunderi tänava nurgal) 1935 ehitatud Lenderi eragümnaasiumi hoone, alates 1944 Tallinna 6. Keskkooli (praeguse Kesklinna Vene Gümnaasiumi) koolihoone; kultuurimälestis nr 8472 
*Elamu Kreutzwaldi 29, ehitatud 1911 (arhitekt Anton Uesson) projekti järgi Jakob Richmanni üürimajaks.

## Galerii

Fail:TLA 1465 1 561 Narva mnt 44 15 04 1939 fotogr E Brockner.jpg|Kreutzwaldi 1 ja (endine hoone) Kreutzwaldi 2 Narva maantee ristmikul (1939)
Fail:Tallinn, elamu F.R.Kreutzwaldi 5, 1910. aastad.jpg|Kreutzwaldi 5
Fail:Tallinn, elamu Raua 39, 1912-1913 (1).jpg|Kreutzwaldi 6 ja Raua 39 nurgamaja (1912–1913)
Fail:Tallinn, maja, kus aastail 1938-1970 elas Andres Särev ja 1920-1930 Jaan Soots (1).jpg|Kreutzwaldi 11 / Tina 23 nurgamaja
File:2023 Kreutzwaldi tn 12.jpg|Kreutzwaldi tn 12
Fail:Tallinn, elamu F.R.Kreutzwaldi 15, 1938.jpg|alt=Kreutzwaldi 15 / Fr. R. Faehlmanni 1 nurgamaja|Kreutzwaldi 15 / Fr. R. Faehlmanni 2 nurgamaja
Fail:Kreutzwaldi 17.IMGP6202.JPG|Kreutzwaldi 17
Fail:Tallinn, elamu F.R.Faehlmanni 2, 1925, 1932 (1).jpg|Kreutzwaldi 17
Fail:Tallinn, elamu F.R.Kreutzwaldi 19, 1932.jpg|Kreutzwaldi 19
Fail:Viru hotell ja Tallinna telemast Niguliste kiriku tornist 74.jpg|Tallinna telemast Kreutzwaldi 14 hoovis, sellest paremal "uue raadiomaja" ja hotelli Kungla hooned (1974)
Fail:Cycle lane on Gonsiori-Kreutzwaldi intersection.JPG|Kreutzwaldi 16, Eesti Raadio "uus raadiomaja", vaade Gonsiori tänavalt 
Fail:Reval Park Hotel.JPG|Endine Reval Parki hotell enne lammutamist (2013)
Fail:Scala City Tartu mnt. Tallinn 03 August 2011.jpg|Kreutzwaldi tänav 24 ja Tartu maantee 43 nurgamaja, Scala City 


## Viited

## Välislingid